b'\n_START_ARTICLE_\nKanalvert\n_START_PARAGRAPH_\nKanalvert (tidligere kalt hallodame eller hallomann) er en person som presenterer program i radio og TV. Betegnelsen hallodame kommer av at man tidligere m\xc3\xa5tte anrope landet ved \xc3\xa5 si hallo, hallo ved radioens sendestart.\n_START_SECTION_\nHistorikk\n_START_PARAGRAPH_\nDa regul\xc3\xa6re fjernsynssendinger begynte \xc3\xa5 spre seg i Europa p\xc3\xa5 1950-tallet bestod presentasjon av fjernsynsprogrammer av en programpresentat\xc3\xb8r som syntes i bildet. Bak seg pleide programpresentat\xc3\xb8rer \xc3\xa5 ha en beslyst skjerm eller en tavle. Iblant kunne ogs\xc3\xa5 kanalens logo ses bak presentat\xc3\xb8ren. \xc3\x98vrige presentasjonselementer som var vanlig forekommende var klokker, noen slags kanal-ID og skilter. Skilter og kanal-ID ble fremstilt ved at man filmet skilter eller anvendte stillbilder fra programmene. Klokker, og iblant dessuten kanal-ID, ble ofte generert gjennom mekaniske modeller som filmes. Kanal-ID kunne iblant akkompaneres av en fanfare, og visse kanaler skapte animerte kanalidentiteter._NEWLINE_Da man begynte \xc3\xa5 anvende programpresentat\xc3\xb8rer var det av flera grunner. P\xc3\xa5 den tiden var teknikken usikker, hvilket innebar at programmer kunne bli avbrutt midt i, langfilmer kunne ikke lades opp i sin helhet og n\xc3\xa5r skiftet skulle skje mellom geografisk ulike plasserte fjernsynsstasjoner tok det tid, iblant opptil fem minutter \xc3\xa5 koble opp. Alle disse pausene var n\xc3\xb8dvendig \xc3\xa5 fylles ut, hvilket ble presentat\xc3\xb8rens oppgave. Jeanette von Heidenstam var den f\xc3\xb8rste programpresentat\xc3\xb8ren i Sveriges Television og hun debuterte 23. november 1957._NEWLINE_Med tiden forandret presentasjonen seg. Trailere, korte glimt fra kommende programmer, ble vanligere alt ettersom mer effektive videosystemer ble introdusert. De synlige programpresentat\xc3\xb8rene begynte \xc3\xa5 forsvinne. BBC One sluttet med presentat\xc3\xb8rer i bildet p\xc3\xa5 1960-tallet. P\xc3\xa5 slutten av 1969 sluttet ogs\xc3\xa5 Sveriges Television med presentat\xc3\xb8rer men etter mange protester, blant annet fra Ingmar Bergman, ble de gjeninnf\xc3\xb8rt. P\xc3\xa5 1980- og 1990-tallet fulgte mange andre kanaler BBCs linje og sluttet \xc3\xa5 anvende programpresentat\xc3\xb8rer helt og holdent. De kanaler som beholdt presentat\xc3\xb8rer i bildet begynte p\xc3\xa5 1980- og 1990-tallet \xc3\xa5 anvende chroma key-teknikk for \xc3\xa5 skape bakgrunner._NEWLINE_Rundt 2010 var det sv\xc3\xa6rt f\xc3\xa5 fjernsynskanaler i verden som fortsatt hadde synlige programpresentat\xc3\xb8rene._NEWLINE_Fenomenet er idag s\xc3\xa5 godt som utd\xc3\xb8dd p\xc3\xa5 private kommersielle kanaler internasjonalt.\n_START_SECTION_\nNorge\n_START_PARAGRAPH_\nKanalverter finnes eller har eksistert i de fleste radio- og TV-kanaler, b\xc3\xa5de i og utenfor bildet. I Norge er NRKs kanalverter k\xc3\xa5ret til kulturminner i forbindelse med Kulturminne\xc3\xa5ret 2009. P\xc3\xa5 1970-tallet ble hallodame-benevnelsen i NRK byttet ut med TV-vertinne/vert og i forbindelse med opprettelsen av NRK2 ble kanalvert den offisielle tittelen. NRK1 er den eneste kanalen i Norge med kanalverter i bildet. Ogs\xc3\xa5 blant annet TV 2 og NRK2 hadde kanalverter i bildet fra starten av, men disse ble erstattet med kun stemme og grafikk i 1999 for TV 2s del og p\xc3\xa5 et senere tidspunkt for NRK2s del. _NEWLINE_I Europa har ogs\xc3\xa5 Polen, Sveits, Belgia, Finland og Italia kanalverter i bildet, mens i Sverige er TV 4 eneste kanal som fortsatt har kanalverter i bildet mens SVT kuttet ut dette p\xc3\xa5 SVT 2 i 2004 og p\xc3\xa5 SVT 1 i 2012.'